ที่ มท 0810.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 ธันวาคม 2561

เรื่อง รายชื่อผู้เข้ารับการอบรมโครงการอบรมการจัดทำแผนพัฒนาท้องถิ่นเพื่อการพัฒนาท้องถิ่นขององค์กรปกครอง
 ส่วนท้องถิ่น ประจำปีงบประมาณ พ.ศ. 2562

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 3465 ลงวันที่ 29 ตุลาคม 2561
 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 37 ลงวันที่ 12 พฤศจิกายน 2561

สิ่งที่ส่งมาด้วย บัญชีรายชื่อผู้เข้ารับการอบรมฯ จำนวน 1 ชุด

 ตามที่กรมส่งเสริมการปกครองท้องถิ่น จัดทำโครงการอบรมการจัดทำแผนพัฒนาท้องถิ่นเพื่อการพัฒนาท้องถิ่นขององค์กรปกครองส่วนท้องถิ่น ประจำปีงบประมาณ พ.ศ. 2562 โดยมีวัตถุประสงค์เพื่อให้ผู้เข้ารับการอบรมทราบถึงทิศทางการพัฒนาท้องถิ่น เสริมสร้างความรู้ ความเข้าใจในระเบียบที่เกี่ยวข้อง กับการพัฒนาท้องถิ่น รวมทั้งการนำแผนพัฒนาท้องถิ่นไปสู่การปฏิบัติเพื่อให้เกิดการพัฒนาที่ยั่งยืน โดยกำหนดให้บุคลากรขององค์กรปกครองส่วนท้องถิ่นที่มีความสนใจสมัครลงทะเบียนเข้ารับการอบรมฯ ตั้งแต่วันที่ 26 ตุลาคม 2561 – 11 ธันวาคม 2561 จำนวน 4 รุ่น ๆ ละ 300 คน รวม 1,200 คน นั้น

 บัดนี้ การลงทะเบียนเข้ารับการอบรมตามโครงการดังกล่าวมีบุคลากรขององค์กรปกครอง ส่วนท้องถิ่นลงทะเบียนเข้ารับการอบรมครบตามจำนวนที่กำหนดทั้ง 4 รุ่นแล้ว กรมส่งเสริมการปกครองท้องถิ่น ได้จัดทำบัญชีรายชื่อผู้เข้ารับการอบรมฯ จำนวน 4 รุ่น เพื่อให้จังหวัดประสานองค์กรปกครองส่วนท้องถิ่น แจ้งผู้เข้ารับการอบรมฯ ตรวจสอบความถูกต้องของชื่อ - สกุล และสังกัด หากพบข้อผิดพลาดให้แจ้งกรมส่งเสริม การปกครองท้องถิ่นทราบ**ภายในวันอังคารที่ 11 ธันวาคม 2561** และแจ้งให้ผู้เข้ารับการอบรมฯ เดินทางไป เข้ารับการอบรมตามโครงการฯ ตามรุ่นที่ลงทะเบียนเข้ารับการอบรมฯ ทั้งนี้ สามารถสืบค้นข้อมูลบัญชีรายชื่อ ผู้เข้ารับการอบรมฯ ทุกรุ่นได้ทางเว็บไซต์ของกรมส่งเสริมการปกครองท้องถิ่น www.dla.go.th หัวข้อ หนังสือราชการ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น
ส่วนแผนพัฒนาท้องถิ่น
โทร 0-2241-9000 ต่อ 212๒-๔
โทรสาร 0-2243-2230
ผู้ประสานงาน รุจิรา กองลาแซ 083-2867885